Chic deurywiol - Wicipedia

# Chic deurywiol

### Oddi ar Wicipedia

Ymadrodd sy'n disgrifio deurywioldeb yw chic deurywiol. Un ddefnydd ohono yw i ddisgrifio cynnydd mewn diddordeb cyhoeddus yn neurywioldeb, neu gynnydd yn nerbyniad cyhoeddus o ddeurywioldeb. Gan amlaf cysylltir y defnydd hwn ag unigolyn enwog yn dod allan yn ddeurywiol neu gael ei labelu'n ddeurywiol, neu â chyfeiriad proffil-uchel i ddeurywioldeb yn niwylliant poblogaidd, megis erthygl flaen cylchgrawn. Mae'r prif ddefnydd arall yn disgrifio sylw ffadaidd tuag at ddeurywioldeb. Mae'r defnydd hwn hefyd yn gyfyngedig, gan ei fod yn methu i roi syniad perthnasol o beth mae'n golygu i fod yn ddeurywiol, i roi cyd-destun o gyfreithlondeb deurywioldeb fel cyfeiriadedd, ac hyd yn oed cyfleu dealltwriaeth lawn o ddeurywioldeb.[1]

Ymddangosodd yr ymadrodd yn y 1970au, ar ddiwedd mudiad y hipis oedd yn moli cariad rhydd. Yn y cyfnod hwn gwelwyd ymddangosiad roc glam a cherddorion a chanwyr Prydeinig megis Elton John a David Bowie. Yn 1980, disgrifiwyd Ziggy Stardust, persona Bowie, gan gylchgrawn Time fel "the orange-haired founder of bisexual chic".[2] Ymddangosodd hwrdd o frwdfrydedd, wedi'i gychwyn gan y cyfryngau, ynghylch chic deurywiol, wedi'i ganolbwyntio ar yr olygfa glybiau ac ymysg enwogion megis Elton John, David Bowie a Patti Smith.[3] Ar yr un pryd, ffurfiodd grwpiau deurywiol mewn nifer o ddinasoedd mawrion yr Unol Daleithiau, a dechreuodd y mudiad rhyddhad a hawliau sifil deurywiol modern.[4]

Gall yr ymadrodd gael ei ddefnyddio i awgrymu bod rhywun dim ond yn esgus i fod yn ddeurywiol gan ei fod yn ffasiynol ar y pryd.[5] Ond gall hefyd gael ei ddefnyddio i haeru bod rhywun yn rhywiol arbrofol, heb unrhyw dabŵs, yn gyfarwydd ag agweddau ill dau gwrywaidd a benywaidd ei hunan, ac felly'n botensial yn garwr neu hyd yn oed person gwell.[6]

Mae aelodau'r gymuned ddeurywiol, er gan amlaf o blaid amlygrwydd deurywiol, yn gweld chic deurywiol fel ffurf anffurfiol o ddeurywioldeb sydd, er yn ddefnyddiol o bosib, yn gwneud yn fach o faterion iechyd a chyfeiriadedd rhywiol, yn ogystal ag hunanbenderfyniaeth a gwleidyddiaeth hunaniaeth.

## [golygu] Gweler hefyd

- Cwestiynu (rhywioldeb a rhywedd)

## [golygu] Cyfeiriadau

1. ↑ (Saesneg) Luscombe, Richard (4 Ionawr, 2004). US girls embrace gay passion fashion. The Observer. Guardian Unlimited. Adalwyd ar 4 Rhagfyr, 2007.
2. ↑ (Saesneg) Monday, Aug. 04, 1980. Time (4 Awst, 1980). Adalwyd ar 16 Rhagfyr, 2007.
3. ↑ Rust, Paula Claire. Bisexuality in the United States: A Social Science Reader (2000), tud. 538
4. ↑ (Saesneg) A Brief History of the Bisexual Movement. BiNet USA. Adalwyd ar 16 Rhagfyr, 2007.
5. ↑ (Saesneg) Paul, Jay P.. San Francisco's Bisexual Center and the Emergence of a Bisexual Movement. Bisexualities - The Ideology and Practice of Sexual Contact with both Men and Women. Adalwyd ar 16 Rhagfyr, 2007.
6. ↑ Julius, Jill. Sex in Public: Austrialian Sexual Cultures (Matthews, 1997), tud. 75

## [golygu] Darllen pellach

- Beemyn, Brett & Erich Steinman. Bisexual Men in Culture and Society (Binghamton, NY: Haworth Press, 2001).
- "The New Bisexuals" Time, 13 Mai, 1974.
- Reichert, Tom, Kevin R. Maly & Susan C. Zavoina. "Designed for (Male) Pleasure: The Myth of Lesbian Chic in Mainstream Advertising." Meta Carstarphen & Susan C. Zavoina (gol.), Sexual Rhetoric: Media Perspectives on Sexuality, Gender, and Identity (Westport, CT: Greenwood Press, 1999).
- Risman, Barbara & Pepper Schwartz. "After the Sexual Revolution: Gender Politics in Teen Dating," Contexts (Berkeley: U California Press, 2002).

gw • sg • go Lesbiaidd, Hoyw, Deurywiol a Thrawsryweddol (LHDT)
Cyfunrywioldeb | Agweddau crefyddol • Agweddau cymdeithasol • Bioleg • Homoffobia • Hoyw • Lesbiaeth • Meddygaeth • Queer • Seicoleg |
Deurywioldeb | Chic deurywiol • Deu-chwilfrydig • Hollrywioldeb • Rhywioldeb carchar
Trawsrywedd | Agweddau cyfreithiol • Croeswisgo • Cyfunrywioldeb a thrawsrywedd • Dau-Enaid • Rhyngrywedd • Rhywioldeb trawsrywiol • Therapi ailgyfeirio rhyw • Trawsrywioldeb • Trawswisgo • Trydedd rywedd
Hanes | Llinell amser • Yr Almaen Natsïaidd a'r Holocost • Rhyddhad Hoyw • Terfysgoedd Stonewall
Diwylliant | Balchder hoyw • Bar hoyw • Cenedlaetholdeb queer • Cymuned ddeurywiol • Cymuned hoyw • Demograffeg • Eicon hoyw • Gay Games • Mudiadau cymdeithasol • Pentref hoyw • Slang hoyw • Symbolau LHDT • Twristiaeth hoyw • Y Bunt Binc
Hawliau a chymhwysiad | Deddfwriaeth yn ôl gwlad • Datganiad Montreal • Deddf sodomiaeth • Dod allan • Gwasanaeth milwrol • Heteronormadedd • Heterorywiaeth • Mabwysiad • Partneriaeth sifil (DU) • Priodas gyfunryw • Rhieni • Trais yn erbyn pobl LHDT • Uniad sifil
Categorïau | Cyfeiriadedd rhywiol a chymdeithas • Cyfeiriadedd rhywiol a gwyddoniaeth • Cyfeiriadedd rhywiol a hunaniaeth • Cyfunrywioldeb • Deurywioldeb • Diwylliant LHDT • Hanes LHDT • Hawliau LHDT • Pobl LHDT • Trawsrywedd

Categorïau: Cyfeiriadedd rhywiol a chymdeithas | Deurywioldeb

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English